b'\n_START_ARTICLE_\n\xc3\x8ele-de-France\n_START_SECTION_\nGeografija\n_START_PARAGRAPH_\n\xc3\x8ele-de-France le\xc5\xbei v osrednji Franciji. Ve\xc4\x8dina ozemlja pripada mestnemu predelu Pariza. Na severu meji na Pikardijo, na vzhodu na \xc5\xa0ampanjo-Ardene, na jugovzhodu na Burgundijo, na jugozahodu na Center, na zahodu pa na Zgornjo Normandijo.\n_START_SECTION_\nZgodovina\n_START_PARAGRAPH_\n\xc3\x8ele-de-France je bila skozi ve\xc4\x8dino francoske zgodovine provinca s sredi\xc5\xa1\xc4\x8dem mo\xc4\x8di v Parizu. Del ozemlja te zgodovinske province je danes v Pikardiji._NEWLINE_Ime se prvikrat pojavi leta 1387, ko je nadomestil starej\xc5\xa1e ime\xc2\xa0\xc2\xbbPays de France\xc2\xab. Ime izhaja iz ozemlja, obdanega z rekami Seno, Marno, Oise in Beuvronne (slovensko\xc2\xa0\xc2\xbbFrancoski otok\xc2\xab)._NEWLINE_Ozemlje okoli Pariza je bilo prvotno v domeni francoskega kralja, v nasprotju z ozemlji, ki so jim vladali fevdalni gospodje, slednji pod njegovim suzerenstvom.'